title: Komisijos įgyvendinimo reglamentas (ES) 2020/991 2020 m. gegužės 13 d. kuriuo leidžiama pradėti naudoti Vietnamo Socialistinės Respublikos kilmės ryžių importo tarifines kvotas ir nustatoma jų administravimo tvarka

text:
10.7.2020

                  LT

                  Europos Sąjungos oficialusis leidinys

                  L 221/64

         KOMISIJOS ĮGYVENDINIMO REGLAMENTAS (ES) 2020/991
         2020 m. gegužės 13 d.
         kuriuo leidžiama pradėti naudoti Vietnamo Socialistinės Respublikos kilmės ryžių importo tarifines kvotas ir nustatoma jų administravimo tvarka
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio pirmos pastraipos a–d punktus,
         kadangi:

                     (1)

                     Europos Sąjungos ir Vietnamo Socialistinės Respublikos laisvosios prekybos susitarimas (toliau – Susitarimas) patvirtintas Tarybos sprendimu (ES) 2020/753 (2). Susitarimo 2.7 straipsnyje numatyta visų pirma sumažinti arba panaikinti muitus, taikomus kitos Šalies kilmės prekėms laikantis atitinkamo sąrašo, pateikto Susitarimo 2-A priede;

                     (2)

                     remdamasi Susitarimo 2-A priedo B skirsnio 1 poskirsnio 5–10 punktais, Sąjunga turi leisti pradėti naudoti 80 000 tonų Vietnamo kilmės ryžių importo tarifines kvotas;

                     (3)

                     taigi Vietnamo kilmės ryžių importo tarifines kvotas turi būti leista pradėti naudoti. Siekiant užtikrinti tinkamą šių tarifinių kvotų administravimą, importas turi būti leidžiamas pagal išduodamas importo licencijas, dėl kurių turėtų būti pateiktas užstatas. Komisija turėtų administruoti šias tarifines kvotas pagal Reglamento (ES) Nr. 1308/2013 184 straipsnio 2 dalies b punkte nustatytą metodą. Be to, jei šiame reglamente nenurodyta kitaip, taikomi Komisijos reglamentai (EB) Nr. 1301/2006 (3) ir (EB) Nr. 1342/2003 (4) ir Komisijos deleguotasis reglamentas (ES) 2016/1237 (5);

                     (4)

                     siekiant, kad importas, vykdomas pagal tas tarifines kvotas, nesutrikdytų įprastos prekybos Sąjungoje užaugintais ryžiais, kiekvienos atskiros kvotos laikotarpis turėtų būti padalintas į laikotarpio dalis, o importas paskirstytas pagal tas laikotarpio dalis, kad Sąjungos rinkai importuotus kiekius būtų galima lengviau absorbuoti;

                     (5)

                     siekiant užtikrinti tinkamą šių kvotų valdymą, reikėtų nustatyti importo licencijų paraiškų pateikimo terminus ir nurodyti, kokia informacija turi būti pateikta paraiškose ir licencijose. Siekiant laikytis reikalavimo, nustatyto Europos bendrijos ir Jungtinių Amerikos Valstijų susitarime pasikeičiant laiškais dėl lukštentiems ryžiams taikomų muitų apskaičiavimo metodo (6), sudarytame Tarybos sprendimu 2005/476/EB (7), ir Europos bendrijos ir Tailando susitarime pasikeičiant laiškais pagal 1994 m. GATT XXVIII straipsnį siekiant iš dalies pakeisti prie 1994 m. GATT pridėtame EB CXL sąraše numatytas ryžiams taikomas lengvatas (8), sudarytame Tarybos sprendimu 2005/953/EB (9), lukštentų ir nulukštentų ryžių produkto svoris turėtų būti nurodytas atskirai;

                     (6)

                     importo licencijų paraiškose ir valstybių narių pranešimuose apie paraiškose nurodytus kiekius turėtų būti nurodomas tikrasis produkto svoris kilogramais. Taigi Komisija, siekdama patikrinti, ar kiekiai, apie kuriuos pranešta, neviršija kvotos, pakeis juos į kiekvienai kvotai nurodytą ekvivalentą, kuris yra lukštentų ryžių arba nulukštentų ryžių ekvivalentas, ir, jei kvota viršijama, apskaičiuos paskirstymo koeficientą;

                     (7)

                     Susitarimo 1 protokole „Dėl sąvokos „kilmės statusą turintys produktai“ apibrėžties ir administracinio bendradarbiavimo metodų“ nustatytos kilmės įrodymo taisyklės. Todėl tikslinga nustatyti nuostatas dėl kilmės įrodymo pateikimo vadovaujantis tuo Protokolu;

                     (8)

                     siekiant veiksmingo administravimo reikėtų, kad valstybės narės, siųsdamos pranešimus Komisijai, naudotų Komisijos deleguotajame reglamente (ES) 2017/1183 (10) numatytas informacines sistemas;

                     (9)

                     šis reglamentas turėtų būti taikomas nuo Susitarimo įsigaliojimo dienos;

                     (10)

                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas pradėti naudoti tarifines kvotas ir jų valdymas

               1.   Šias Vietnamo kilmės ryžių importo tarifines kvotas turėtų būti leidžiama naudoti kasmet nuo sausio 1 d. iki gruodžio 31 d.:

                           a)

                           SS subpozicijoms ex1006 10 arba 1006 20 priskiriamų ryžių – 20 000 metrinių tonų lukštentų ryžių ekvivalentu. Šios kvotos eilės numeris yra 09.4729;

                           b)

                           SS subpozicijai 1006 30 priskiriamų ryžių – 30 000 metrinių tonų nulukštentų ryžių ekvivalentu. Šios kvotos eilės numeris yra 09.4730;

                           c)

                           30 000 metrinių tonų ryžių, išreikštų nulukštentų ryžių, priskiriamų HS subpozicijoms ex1006 10, 1006 20 arba 1006 30, ir priklausančių vienai iš I priede išvardytų kvapiųjų ryžių veislių, ekvivalentu. Šios kvotos eilės numeris yra 09.4731.

                     Visi pirmoje pastraipoje nurodyti kvotų kiekiai paskirstomi laikotarpių dalims, kaip nustatyta I priede.

               2.   Nukrypstant nuo 1 dalies, šio reglamento įsigaliojimo metais kvotos laikotarpis prasideda šio reglamento įsigaliojimo dieną ir baigiasi tų pačių metų gruodžio 31 d.

               3.   Kiekvienos 1 dalyje nurodytos importo tarifinės kvotos pirmųjų metų dydis apskaičiuojamas atimant kiekį, atitinkantį laikotarpį nuo sausio 1 d. iki Susitarimo įsigaliojimo dienos.

               4.   Pagal 1 dalyje nurodytas tarifines kvotas importuojamiems produktams taikomas importo muitas yra 0 EUR už toną.

               5.   Taikomi Komisijos reglamento (EB) Nr. 1312/2008 (11) 1 straipsnyje nurodyti žaliavinių ryžių, lukštentų ryžių, iš dalies nulukštentų ryžių ir nulukštentų ryžių perskaičiavimo kursai.

               6.   1 dalyje nurodytos importo tarifinės kvotos administruojamos pagal Reglamento (ES) Nr. 1308/2013 184 straipsnio 2 dalies b punkte nurodytą metodą.

               7.   Išskyrus atvejus, nurodytus šio reglamento 2 straipsnio 4 dalyje, taikomi Komisijos reglamentai (EB) Nr. 1301/2006, (EB) Nr. 1342/2003 ir Deleguotasis reglamentas (ES) 2016/1237.

            2 straipsnis
            Importo licencijos paraiškos

               1.   Importo licencijų paraiškos pateikiamos valstybių narių kompetentingoms institucijoms per pirmąsias septynias kiekvieno tarifinės kvotos laikotarpio mėnesio kalendorines dienas, išskyrus gruodžio mėn. – jį paraiškos neteikiamos. Importo licencijų, galiojančių nuo sausio 1 d., paraiškos teikiamos ankstesnių metų lapkričio 23–30 d. Viena importo licencijos paraiška susijusi su vienu eilės numeriu ir vienu KN kodu. Produktų aprašymas ir jų KN kodai nurodomi atitinkamai licencijos paraiškos 15 ir 16 langeliuose.

               2.   Kiekvienoje importo licencijos paraiškoje įrašomas atitinkamo produkto, susieto su 1 straipsnio 1 dalies pirmoje pastraipoje nurodytu kvotos eilės numeriu, kiekis, išreikštas svoriu. Kiekis nurodomas pagal KN kodą ir išreiškiamas kilogramais, suapvalinant iki artimiausio sveikojo skaičiaus.

               3.   Importo licencijos paraiškos 8 langelyje įrašomas pavadinimas „Viet Nam“, „Viet-Nam“ arba „Vietnam“ ir kryželiu pažymimas o langelis „Taip“. Licencijos galioja tik Vietnamo kilmės produktams. Išleidimui į laisvą apyvartą pateikiamas kilmės įrodymas, nurodytas Susitarimo 1 protokolo 15 straipsnio 2 dalyje.

               4.   Nukrypdami nuo Reglamento (EB) Nr. 1301/2006 6 straipsnio 1 dalies, pareiškėjai gali per mėnesį tam pačiam kvotos eilės numeriui pateikti ne daugiau kaip vieną importo licencijos paraišką.

               5.   Teikiant importo licencijos paraišką sumokamas 30 EUR už toną užstatas.

            3 straipsnis
            Paskirstymo koeficientas ir importo licencijos išdavimas

               1.   Importo licencijos išduodamos atitinkam produkto kiekiui, išreikštam svoriu, pagal kiekvieną 1 straipsnio 1 dalies pirmoje pastraipoje nurodytą kvotos eilės numerį, laikantis šio straipsnio 2 ir 3 dalių.

               2.   Jei iš valstybių narių pagal 7 straipsnį pateiktos informacijos matyti, kad licencijų paraiškose nurodyti kiekiai viršija importo tarifinės kvotos laikotarpio daliai skirtus kiekius, Komisija, remdamasi Reglamento (EB) Nr. 1301/2006 7 straipsnio 2 dalimi, nustato paskirstymo koeficientą. Šiuo tikslu Komisija produktų svoriu išreikštus kiekius, apie kuriuos pranešė valstybės narės, pakeis ekvivalento, nurodyto kiekvienam šio reglamento 1 straipsnio 1 dalies pirmoje pastraipoje nurodytam eilės numeriui, kiekiais.
               Paskirstymo koeficientas skelbiamas viešai tinkamu būdu internete ne vėliau kaip kiekvieno mėnesio 22 dieną. Tuo pačiu metu Komisija viešai paskelbia tolesnei laikotarpio daliai skirtus kiekius. Jei paraiška pateikiama lapkričio 23–30 d., paskirstymo koeficientas viešai paskelbiamas ne vėliau kaip gruodžio 14 d.

               3.   Importo licencijos išduodamos atitinkamiems produkto kiekiams, išreikštiems svoriu, pagal kiekvieną 1 straipsnio 1 dalies pirmoje pastraipoje nurodytą kvotos eilės numerį, apskaičiuojamiems importo licencijų paraiškose nurodytus kiekius padauginus iš paskirstymo koeficiento. Pritaikius paskirstymo koeficientą gautas kiekis suapvalinamas iki artimiausio sveikojo skaičiaus.

               4.   Importo licencijos išduodamos tik po to, kai Komisija paskelbia paskirstymo koeficientą, iki mėnesio pabaigos.

               5.   Nuo sausio 1 d. galiojančios licencijos išduodamos ankstesnių metų gruodžio 15–31 d.

            4 straipsnis
            Importo licencijų galiojimas

               1.   Importo licencijos galioja:

                           a)

                           jei paraiškos pateiktos per tarifinės kvotos laikotarpį, – nuo pirmos kalendorinės mėnesio, einančio po paraiškos pateikimo, dienos;

                           b)

                           jei paraiškos pateiktos ankstesnių metų lapkričio 23–30 d., – nuo kitų metų sausio 1 d.

               2.   Tarifinės kvotos kiekiai paskirstomi laikotarpio dalims, o kiekvieną mėnesį išduodamos licencijos galioja keturis mėnesius, tačiau jų galiojimas baigiasi ne vėliau kaip tarifinės kvotos laikotarpio pabaigoje.

               3.   Jei 1 straipsnio 1 dalyje nurodytų tarifinių kvotų importo licencijos galiojimo laikotarpis pratęsiamas dėl Komisijos įgyvendinimo reglamento (ES) 2016/1239 (12) 16 straipsnyje numatytų force majeure aplinkybių, jis negali būti ilgesnis už tarifinės kvotos laikotarpį.

            5 straipsnis
            Autentiškumo sertifikatas

               1.   Autentiškumo sertifikatas, išduotas II priede nurodytos Vietnamo kompetentingos institucijos, patvirtinantis, kad ryžiai yra vienos iš I priede nurodytų kvapiųjų ryžių veislių, parengiamas pagal III priede pateiktą pavyzdį.
               Formos spausdinamos ir pildomos anglų kalba.

               2.   Kiekvieno autentiškumo sertifikato viršutiniame kairiajame langelyje nurodomas serijos numeris. Kopijos ir originalo numeriai turi sutapti.

               3.   Autentiškumo sertifikatas galioja 120 dienų nuo jo išdavimo datos.
               Jis galioja tik tuo atveju, jei visi langeliai yra užpildyti pagal reikalavimus ir jeigu jis yra pasirašytas.
               Autentiškumo sertifikatai laikomi tinkamai pasirašytais, jei juose yra nurodyta išdavimo data ir vieta, yra išduodančiosios institucijos spaudas ir juos pasirašyti įgalioto (-ų) asmens (-ų) parašas (-ai).

               4.   Autentiškumo sertifikatas pateikiamas muitinei, siekiant patikrinti, ar tenkinamos būtinos sąlygos pasinaudoti tarifine kvota, kurios eilės numeris yra 09.4731.
               II priede nurodyta Vietnamo kompetentinga institucija pateikia Komisijai visą susijusią informaciją, kuri gali padėti patikrinti autentiškumo sertifikatuose pateiktą informaciją, ypač jos naudotų spaudų pavyzdžius.

            6 straipsnis
            Kilmės įrodymas
            Produktai išleidžiami į laisvą apyvartą Sąjungoje su sąlyga, kad Sąjungos muitinėms pateikiamas kilmės įrodymas, kaip nustatyta Susitarimo 1 protokolo 15 straipsnio 2 dalyje. Kilmės įrodymas yra kilmės sertifikatas arba deklaracija sąskaitoje faktūroje, pristatymo pranešime ar bet kuriame kitame komerciniame dokumente, kuriame atitinkami produktai apibūdinami pakankamai išsamiai, kad juos būtų galima identifikuoti.

            7 straipsnis
            Komisijai teikiami pranešimai apie kiekį

               1.   Valstybės narės praneša Komisijai apie bendrus kiekius pagal kiekvieną KN kodą, nurodytą importo licencijų paraiškose dėl kiekvienos 1 straipsnio 1 dalyje nurodytos tarifinės kvotos:

                           a)

                           iki mėnesio 14 dienos, kai licencijų paraiškos pateikiamos per pirmas septynias kalendorines mėnesio dienas;

                           b)

                           iki gruodžio 6 d., kai licencijų paraiškos pateikiamos lapkričio 23–30 d.

               2.   Valstybės narės praneša Komisijai apie kiekius pagal kiekvieną KN kodą, nurodytą importo licencijų paraiškose, kurias jos išdavė dėl kiekvienos 1 straipsnio 1 dalyje nurodytos tarifinės kvotos:

                           a)

                           iki paskutinės mėnesio dienos, kai licencijų, išduodamų taikant tarifinę kvotą, paraiškos pateikiamos per pirmas septynias kalendorines mėnesio dienas;

                           b)

                           iki gruodžio 31 d., kai licencijų, išduodamų taikant tarifinę kvotą, paraiškos pateikiamos lapkričio 23–30 d.

               3.   Valstybės narės per keturis mėnesius nuo atitinkamų išduotų importo licencijų galiojimo pabaigos praneša Komisijai apie kiekius, kurie liko nepanaudoti pagal tas licencijas. Nepanaudoti kiekiai turi atitikti importo licencijų antroje pusėje nurodytų kiekių ir kiekių, dėl kurių tos licencijos buvo išduotos, skirtumą.

               4.   Per paskutinę laikotarpio dalį apie nepanaudotus kiekius pranešama drauge su 1 dalies a punkte nurodytu pranešimu.

               5.   Kiekiai nurodomi produkto svoriu, išreikštu kilogramais, ir, kai taikytina, suskirstomi pagal eilės numerius ir kilmę.

               6.   Nepanaudoti kiekiai pridedami prie kitai laikotarpio daliai skirtų kiekių. Metinės kvotos laikotarpio pabaigoje nepanaudoti kiekiai negali būti perkelti į kitą metinės kvotos laikotarpį.

               7.   Šiame straipsnyje nustatytiems laikotarpiams ir terminams taikomas Įgyvendinimo reglamento (ES) 2016/1239 3 straipsnis.

            8 straipsnis
            Įsigaliojimas ir taikymas
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. rugpjūčio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gegužės 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 347, 2013 12 20, p. 671.

            (2)  2020 m. kovo 30 d. Tarybos sprendimas (ES) 2020/753 dėl Europos Sąjungos ir Vietnamo Socialistinės Respublikos laisvosios prekybos susitarimo sudarymo (OL L 186, 2020 6 12, p. 1).

            (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

            (4)  2003 m. liepos 28 d. Komisijos reglamentas (EB) Nr. 1342/2003, nustatantis specialias išsamias grūdų ir ryžių importo ir eksporto licencijų sistemos taikymo taisykles (OL L 189, 2003 7 29, p. 12).

            (5)  2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 dėl užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).

            (6)  OL L 170, 2005 7 1, p. 67.

            (7)  2005 m. birželio 21 d. Tarybos sprendimas 2005/476/EB dėl Europos bendrijos ir Jungtinių Amerikos Valstijų susitarimo pasikeičiant laiškais dėl lukštentiems ryžiams taikomų muitų apskaičiavimo metodo sudarymo, iš dalies keičiantis Sprendimus 2004/617/EB, 2004/618/EB ir 2004/619/EB, (OL L 170, 2005 7 1, p. 67).

            (8)  OL L 346, 2005 12 29, p. 26.

            (9)  2005 m. gruodžio 20 d. Tarybos sprendimas 2005/953/EB dėl Europos bendrijos ir Tailando susitarimo sudarymo pasikeičiant laiškais pagal 1994 m. GATT XXVIII straipsnį siekiant iš dalies pakeisti prie 1994 m. GATT pridėtame EB CXL sąraše numatytas ryžiams taikomas lengvatas (OL L 346, 2005 12 29, p. 24).

            (10)  2017 m. balandžio 20 d. Komisijos deleguotasis reglamentas (ES) 2017/1183 dėl Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 papildymo, susijusio su informacijos ir dokumentų teikimu Komisijai (OL L 171, 2017 7 4, p. 100).

            (11)  2008 m. gruodžio 19 d. Komisijos reglamentas (EB) Nr. 1312/2008, nustatantis perskaičiavimo kursus, perdirbimo išlaidas ir šalutinių produktų vertę įvairiais ryžių perdirbimo etapais (OL L 344, 2008 12 20, p. 56).

            (12)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).

            I PRIEDAS

                        a)

                        20 000 metrinių tonų lukštentų ryžių ekvivalentu importo tarifinė kvota, taikoma ryžiams, klasifikuojamiems toliau nurodytose KN tarifų eilutėse, kaip numatyta 1 straipsnio 1 dalies a punkte:

                                    1006.10.30
                                    1006.10.50
                                    1006.10.71
                                    1006.10.79

                                    1006.20.11
                                    1006.20.13
                                    1006.20.15
                                    1006.20.17
                                    1006.20.92
                                    1006.20.94
                                    1006.20.96
                                    1006.20.98

                  Ši kvota paskirstoma šioms laikotarpio dalims:

                        Kiekis
                        (tonomis)

                        Eilės Nr.

                        Laikotarpio dalys (kiekis tonomis)

                        Nuo sausio 1 d. iki kovo 31 d.

                        Nuo balandžio 1 d. iki birželio 30 d.

                        Nuo liepos 1 d. iki rugsėjo 30 d.

                        Nuo spalio 1 d. iki gruodžio 31 d.

                        20 000

                        09.4729

                        10 000

                        5 000

                        5 000

                        -

                        b)

                        30 000 metrinių tonų nulukštentų ryžių ekvivalentu importo tarifinė kvota, taikoma ryžiams, klasifikuojamiems toliau nurodytose KN tarifų eilutėse, kaip numatyta 1 straipsnio 1 dalies b punkte:

                                    1006.30.21
                                    1006.30.23
                                    1006.30.25
                                    1006.30.27
                                    1006.30.42
                                    1006.30.44
                                    1006.30.46
                                    1006.30.48
                                    1006.30.61
                                    1006.30.63
                                    1006.30.65
                                    1006.30.67
                                    1006.30.92
                                    1006.30.94
                                    1006.30.96
                                    1006.30.98

                  Ši kvota paskirstoma šioms laikotarpio dalims:

                        Kiekis
                        (tonomis)

                        Eilės Nr.

                        Laikotarpio dalys (kiekis tonomis)

                        Nuo sausio 1 d. iki kovo 31 d.

                        Nuo balandžio 1 d. iki birželio 30 d.

                        Nuo liepos 1 d. iki rugsėjo 30 d.

                        Nuo spalio 1 d. iki gruodžio 31 d.

                        30 000

                        09.4730

                        15 000

                        7 500

                        7 500

                        -

                        c)

                        30 000 metrinių tonų nulukštentų ryžių ekvivalentu importo tarifinė kvota, taikoma ryžiams, klasifikuojamiems toliau nurodytose KN tarifų eilutėse, kaip numatyta 1 straipsnio 1 dalies c punkte:

                                    1006.10.30
                                    1006.10.50
                                    1006.10.71
                                    1006.10.79

                                    1006.20.11
                                    1006.20.13
                                    1006.20.15
                                    1006.20.17
                                    1006.20.92
                                    1006.20.94
                                    1006.20.96
                                    1006.20.98

                                    1006.30.21
                                    1006.30.23
                                    1006.30.25
                                    1006.30.27
                                    1006.30.42
                                    1006.30.44
                                    1006.30.46
                                    1006.30.48
                                    1006.30.61
                                    1006.30.63
                                    1006.30.65
                                    1006.30.67
                                    1006.30.92
                                    1006.30.94
                                    1006.30.96
                                    1006.30.98

                  Vietnamo kilmės kvapiųjų ryžių, kuriems taikoma 1 straipsnio 1 dalies c punkte nurodyta importo tarifinė kvota, veislės:
            Jasmine 85
            ST 5
            ST 20
            Nang Hoa 9 (NàngHoa 9)
            VD 20
            RVT
            OM 4900
            OM 5451
            Tai nguyen Cho Dao (Tàinguyên Cho Dào)
            Ši kvota paskirstoma šioms laikotarpio dalims:

                        Kiekis
                        (tonomis)

                        Eilės Nr.

                        Laikotarpio dalys (kiekis tonomis)

                        Nuo sausio 1 d. iki kovo 31 d.

                        Nuo balandžio 1 d. iki birželio 30 d.

                        Nuo liepos 1 d. iki rugsėjo 30 d.

                        Nuo spalio 1 d. iki gruodžio 31 d.

                        30 000

                        09.4731

                        15 000

                        7 500

                        7 500

                        -

            II PRIEDAS
            Institucijos, įgaliotos išduoti 5 straipsnyje nurodytus autentiškumo sertifikatus
            Vietnamo Žemės ūkio ir kaimo plėtros ministerija

            III PRIEDAS
            5 straipsnyje nurodyto autentiškumo sertifikato pavyzdys

                                    1

                                    Eksportuotojas (pavadinimas ir visas adresas)

                        AUTENTIŠKUMO SERTIFIKATAS
                        eksporto į Europos Sąjungą atveju

                                    2

                                    Gavėjas (pavadinimas ir visas adresas)

                        Nr.

                        ORIGINALAS

                        išduotas (išduodančios įstaigos pavadinimas ir visas adresas)

                                    3

                                    Auginimo šalis ir vieta

                                    4

                                    Paskirties šalis Europos Sąjungoje

                                    5

                                    5 kg ar mažesnio svorio pakuotės (pakuočių skaičius)

                                    6

                                    Prekių aprašymas

                                    7

                                    5–20 kg pakuotės (pakuočių skaičius)

                                    8

                                    Grynasis svoris (kg)
                                    Bendrasis svoris (kg)

                                    9

                                    EKSPORTUOTOJO DEKLARACIJA
                                    Pasirašęs asmuo deklaruoja, kad pirmiau pateikta informacija yra teisinga.

                        Vieta ir data:

                        Parašas:

                                    10

                                    SERTIFIKUOJANČIOS ĮSTAIGOS PATVIRTINIMAS
                                    Patvirtinama, kad pirmiau aprašyti ryžiai yra vienos iš kvapiųjų ryžių veislių, nurodytų Komisijos įgyvendinimo reglamento (ES) 2020/991 I priede, ir kad šiame sertifikate pateikta informacija yra teisinga.

                        Vieta ir data:

                        Parašas:

                        Antspaudas:

                                    11

                                    EUROPOS SĄJUNGOS KOMPETENTINGŲ VALDŽIOS INSTITUCIJŲ ĮRAŠAI


title: Komisijos įgyvendinimo reglamentas (ES) 2020/992 2020 m. liepos 9 d. dėl leidimo naudoti 6-fitazės, gautos iš Aspergillus niger (DSM 25770), preparatą kaip visų rūšių dedeklinių paukščių pašarų priedą (leidimo turėtojas – BASF SE) (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/73

         KOMISIJOS ĮGYVENDINIMO REGLAMENTAS (ES) 2020/992
         2020 m. liepos 9 d.
         dėl leidimo naudoti 6-fitazės, gautos iš Aspergillus niger (DSM 25770), preparatą kaip visų rūšių dedeklinių paukščių pašarų priedą (leidimo turėtojas – BASF SE)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti 6-fitazės, gautos iš Aspergillus niger (DSM 25770), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti iš Aspergillus niger (DSM 25770) gautos 6-fitazės preparatą kaip vištų dedeklių ir retesnių bei kitų rūšių dedeklių naminių paukščių pašarų priedą, priskirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2019 m. liepos 3 d. nuomonėje (2) padarė išvadą, kad siūlomomis naudojimo sąlygomis 6-fitazės, gautos iš Aspergillus niger DSM 25770, preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas turėtų būti laikomas odą jautrinančia medžiaga ir potencialia kvėpavimo takus jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas gali būti veiksmingas, kad pagerėtų vištų dedeklių zootechniniai rodikliai ir (arba) fosforo įsisavinimas. Šią išvadą galima ekstrapoliuoti visiems retesnių rūšių naminiams ir kitų rūšių dedekliniams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     6-fitazės, gautos iš Aspergillus niger (DSM 25770), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019;17(7):5789.

            PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a27

                        BASF SE

                        6-fitazė
                        (EC 3.1.3.26)

                           Priedo sudėtis

                        6-fitazės (EC 3.1.3.26), gautos iš Aspergillus niger (DSM
                        25770), preparatas, kurio mažiausias
                        kiekis:
                        kieto pavidalo: 5 000  FTU (1)/g
                        skysto pavidalo: 5 000  FTU/g
                        ----------------

                           Veikliosios medžiagos apibūdinimas

                        6-fitazė, gauta iš Aspergillus

                           niger (DSM 25770)
                        ----------------
                        Analizės metodas (2)

                        Kiekybiniam fitazės aktyvumo pašaro priede nustatymui:

                                    —

                                    kolorimetrinis metodas, pagrįstas fitazės fermentine reakcija, veikiančia fitatą.

                              Kiekybiniam fitazės aktyvumo premiksuose nustatymui:

                                    —

                                    kolometrinis metodas, pagrįstas fitazės fermentine reakcija, veikiančia fitatą (VDLUFA 27.1.3).

                              Kiekybiniam fitazės aktyvumo pašaruose nustatymui:

                                    —

                                    kolometrinis metodas, pagrįstas fitazės fermentine reakcija, veikiančia fitatą (EN ISO 30024).

                        Visų rūšių dedekliniai paukščiai

                        —

                        200 FTU

                        —

                                    1.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos ir kvėpavimo takų apsaugos priemones.

                        2030 7 30

               (1)  1 FTU – tai fermento kiekis, per minutę atpalaiduojantis 1 mikromolį neorganinio fosfato iš natrio fitato, esant 5,5 pH ir 37 °C temperatūrai.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/994 2020 m. liepos 9 d. dėl leidimo naudoti monenziną ir nikarbaziną (monimaksą) kaip mėsinių kalakutų, mėsinių viščiukų ir dedeklinių vištaičių pašarų priedą (leidimo turėtojas – bendrovė „Huvepharma NV“) (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/79

         KOMISIJOS ĮGYVENDINIMO REGLAMENTAS (ES) 2020/994
         2020 m. liepos 9 d.
         dėl leidimo naudoti monenziną ir nikarbaziną (monimaksą) kaip mėsinių kalakutų, mėsinių viščiukų ir dedeklinių vištaičių pašarų priedą (leidimo turėtojas – bendrovė „Huvepharma NV“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti monenziną ir nikarbaziną (monimaksą). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti monenziną ir nikarbaziną (monimaksą) kaip mėsinių kalakutų, mėsinių viščiukų ir dedeklinių vištaičių pašarų priedą, priskirtiną prie priedų kategorijos „kokcidiostatai ir histomonostatai“;

                     (4)

                     Europos maisto saugos tarnyba (toliau – Tarnyba) 2017 m. lapkričio 29 d. (2), 2018 m. spalio 2 d. (3) ir 2019 m. spalio 7 d. nuomonėse (4) padarė išvadą, kad siūlomomis naudojimo sąlygomis monenzinas ir nikarbazinas (monimaksas) nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas kelia pavojų įkvėpus ir gali būti toksiškas odai. Nėra duomenų apie galimą akių dirginimą. Todėl reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas laikomas veiksmingu siekiant kontroliuoti kalakutų, mėsinių viščiukų ir dedeklinių vištaičių kokcidiozę. Ji taip pat padarė išvadą, kad reikėtų parengti Eimeria spp. atsparumo stebėsenos po pateikimo rinkai planą. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     monenzino ir nikarbazino (monimakso) vertinimas rodo, kad Reglamento (EB) Nr. 1831/2003 5 straipsnyje numatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą priedą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priskirtiną prie priedų kategorijos „kokcidiostatai ir histomonostatai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2017;15(12):5094.

            (3)  EFSA Journal 2018;16(11):5459.

            (4)  EFSA Journal 2019;17(11):5888.

            PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           (prekybinis pavadinimas)

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           Didžiausia leidžiamoji koncentracija (DLK) tam tikruose gyvūninės kilmės maisto produktuose

                           Veikliosios medžiagos kiekis mg/kg visaverčio pašaro, kurio drėgnis yra 12 %

                           Kokcidiostatai ir histomonostatai

                        51776

                        „Huvepharma NV“

                        Monenzinas
                        80 g/kg
                        Nikarbazinas 80 g/kg (monimaksas)

                           Priedo sudėtis:

                        Preparatas, kurį sudaro:
                        monenzinas (natrio monenzinas) 80 g/kg
                        (monenzinas A ≥ 90%, monenzinas A+B≥ 95%, monenzinas C ≥ 0,2-0,3%)
                        Nikarbazinas 80 g/kg
                        (Santykis 1:1)
                        Krakmolas: 15 g/kg
                        Kviečių miltai: 580 g/kg
                        Kalcio karbonatas: q.s. 1 000  g
                        Granulių pavidalo

                        Mėsiniai viščiukai

                        40 mg natrio monenzino
                        40 mg nikarbazino

                        50 mg natrio monenzino
                        50 mg nikarbazino

                                    1.

                                    Priedas maišomas su kombinuotaisiais pašarais kaip premiksas.

                                    2.

                                    Priedas nemaišomas su kitais kokcidiostatais.

                                    3.

                                    Naudojimo instrukcijose nurodyti:
                                    „Pavojingas arklinių šeimos gyvūnams. Šio pašaro sudėtyje yra jonoforo: neskirti kartu su tiamulinu ir stebėti galimas nepageidaujamas reakcijas naudojant kartu su kitomis vaistinėmis medžiagomis.“

                                    4.

                                    Leidimo turėtojas įgyvendina stebėsenos po pateikimo rinkai programas, kad įvertintų:

                                                —

                                                atsparumą bakterijoms ir Eimeria spp.

                                    5.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.

                        2030 7 30

                        25 μg natrio monenzino/kg drėgnų odos ir riebalų;
                        8 μg natrio monenzino/kg drėgnųkepenų, inkstų irraumenų.
                        15 000  μg DNC/kg drėgnų kepenų;
                        6 000  μg DNC/kg drėgnų inkstų;
                        4 000  μg DNC/kg drėgnų raumenų ir drėgnos odos / riebalų.

                        Mėsiniai kalakutai

                        16 savaičių

                        Dedeklinės vištaitės

                        16 savaičių

                           Veikliosios medžiagos apibūdinimas:

                           Monenzinas kaip techninė medžiaga natrio monenzinas (aktyvumas ≥ 27%)
                        CAS numeris 22373-78-0, gautas iš Streptomyces cinnamonensis 28682 BCCM/LMG S-19095), kurio sudėtis:

                                    —

                                    -natrio monenzinas A
                                    natrio (2-[5-etiltetrahidro-5-[tetrahidro-3-metil-5-[tetrahidro-6-hidroksi-6-(hidroksimetil)-3,5-dimetil-
                                    2H-piran-2-il]-2-furil]-2-furil]-9-hidroksi-β-metoksi-α,γ,2,8-tetrametil-1,6-dioksaspiro-[4.5]dekan-7-sviesto rūgštis; C36H61NaO11,

                                    —

                                    natrio monenzinas B: natrio 4-(9-hidroksi-2-(5’-(6-hidroksi-
                                    6-(hidroksimetil)-3,5-dimetiltetrahidro-2H-piran-2-il)-2,3’-dimetiloktahidro-[2,2’-bifuran]-5-il)-
                                    2,8-dimetil-1,6-dioksaspiro[4.5]dekan-7-il)-3-methoksi-2-metilpentanoatas;
                                    C35H59NaO11,

                                    —

                                    natrio monenzinas C: natrio 2-etil-4-(2-(2-etil-5’-(6-hidroksi-6-(hidroksimetil)-
                                    3,5-dimetiltetrahidro-2H-piran-2-il)-3’-metiloktahidro-[2,2’-bifuran]-5-il)-9-hidroksi-2,8-dimetil-
                                    1,6-dioksaspiro[4,5]dekan-7-il)-3-metoksipentanoatas; C37H63NaO11

                           Nikarbazinas

                        C19H 18N6O 6.

                        CAS numeris: 330-95-0 vienodų molekulių skaičiaus kompleksas, sudarytas iš:

                                    —

                                    4,4-dinitrokarbanilido (DNC) (67,4-73%)
                                    C13H10N4O5,

                                    —

                                    2-hidroksi-4,6-dimetilpirimidino
                                    (HDP) (27-30%)

                                    —

                                    laisvo HDP ≤ 2,5%.
                                    C6H8N2O

                              Susijusios priemaišos:

                                    —

                                    p-nitro-anilinas (PNA): ≤ 0,1 %

                                    —

                                    metil(4-nitrofenil) karbamatas (M4NPC): ≤ 0,4 %.

                           Analizės metodas
                            (1)

                        Kiekybinis monenzino pašarų priede nustatymas:
                        Efektyvioji skysčių chromatografija, kartu naudojant pokolonėlinio antrinių junginių gavimo ir vizualinio aptikimo būdus (HPLC-VIS)
                        Kiekybinis monenzino nustatymas premiksuose ir maisto produktuose:
                        Efektyvioji skysčių chromatografija, kartu naudojant pokolonėlinio antrinių junginių gavimo ir vizualinio aptikimo būdus (HPLC-VIS) (EN ISO 14183)
                        Kiekybinis nikarbazino pašarų priede nustatymas:
                        Efektyvioji skysčių chromatografija, kartu naudojant pokolonėlinio antrinių junginių gavimo ir aptikimo ultravioletine šviesa būdus (HPLC-UV)
                        Kiekybinis nikarbazino nustatymas premiksuose ir maisto produktuose:
                        efektyvioji skysčių chromatografija, kartu naudojant pokolonėlinio antrinių junginių gavimo ir aptikimo ultravioletine šviesa būdus (HPLC-UV) (EN ISO 15782)
                        Natrio monenzino ir nikarbazino kiekybinis nustatymas audiniuose:
                        atvirkštinių fazių efektyvioji skysčių chromatografija kartu su trigubu kvadrupoliniu masių spektrometru (RP-HPLC-MS/MS) arba bet kuris lygiavertis metodas, atitinkantis Komisijos sprendimu 2002/657/EB nustatytus reikalavimus.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: Komisijos įgyvendinimo reglamentas (ES) 2020/993 2020 m. liepos 9 d. dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą kaip visų rūšių mėsinių paukščių, išskyrus mėsinius viščiukus, dekoratyvinių paukščių, visų rūšių nujunkytų kiaulinių šeimos gyvūnų, išskyrus nujunkytus paršelius, ir visų rūšių penimų kiaulinių šeimos gyvūnų, išskyrus penimas kiaules, pašarų priedą (leidimo turėtojas – „Berg and Schmidt GmbH Co. KG“) (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/76

         KOMISIJOS ĮGYVENDINIMO REGLAMENTAS (ES) 2020/993
         2020 m. liepos 9 d.
         dėl leidimo naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą kaip visų rūšių mėsinių paukščių, išskyrus mėsinius viščiukus, dekoratyvinių paukščių, visų rūšių nujunkytų kiaulinių šeimos gyvūnų, išskyrus nujunkytus paršelius, ir visų rūšių penimų kiaulinių šeimos gyvūnų, išskyrus penimas kiaules, pašarų priedą (leidimo turėtojas – „Berg and Schmidt GmbH Co. KG“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     leidimas naudoti endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą 10 metų suteiktas Komisijos įgyvendinimo reglamentu (ES) 2018/130 (2) penimoms kiaulėms ir Komisijos įgyvendinimo reglamentu (ES) 2019/929 (3) mėsiniams viščiukams ir nujunkytiems paršeliams;

                     (3)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti iš Trichoderma reesei (BCCM/MUCL 49755) gautos endo-1,4-beta-ksilanazės (EC 3.2.1.8) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (4)

                     prašymas pateiktas dėl leidimo endo-1,4-beta-ksilanazės (EC 3.2.1.8), gautos iš Trichoderma reesei (BCCM/MUCL 49755), preparatą naudoti kaip visų kitų rūšių mėsinių paukščių, dekoratyvinių paukščių ir visų kitų nujunkytų ir penimų kiaulinių šeimos gyvūnų pašarų priedą, priskirtiną priedų kategorijai „zootechniniai priedai“;

                     (5)

                     Europos maisto saugos tarnyba (toliau – Tarnyba) 2019 m. liepos 2 d. nuomonėje (4) padarė išvadą, kad siūlomomis naudojimo sąlygomis Trichoderma reesei (BCCM/MUCL 49755) gaminamos endo-1,4-beta-ksilanazės (EC 3.2.1.8) preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas turėtų būti laikomas potencialia odą ir kvėpavimo takus jautrinančia medžiaga. Todėl reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba ankstesnėse nuomonėse (5) padarė išvadą, kad priedas gali būti veiksmingas gerinant zootechninius mėsinių viščiukų, nujunkytų paršelių ir penimų kiaulių rodiklius ir kad šias išvadas galima ekstrapoliuoti visiems mėsiniams paukščiams ir dekoratyviniams paukščiams, taip pat visų rūšių nujunkytiems kiaulinių šeimos gyvūnams ir visų rūšių penimiems kiaulinių šeimos gyvūnams. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     Iš Trichoderma reesei (BCCM/MUCL 49755) gautos endo-1,4-beta-ksilanazės (EC 3.2.1.8) preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  OL L 22, 2018 1 26, p. 120.

            (3)  OL L 148, 2019 6 6, p. 25.

            (4)  EFSA Journal 2019;17(7):5781.

            (5)  EFSA Journal 2017;15(2):4707 ir EFSA Journal 2018;16(10):5457.

            PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a26

                        „Berg and Schmidt GmbH Co. KG“

                        endo-1,4-beta-ksilanazė
                        (EC 3.2.1.8),

                              Priedo sudėtis

                        Gautos iš Trichoderma reesei (BCCM/MUCL 49755) endo-1,4-beta-ksilanazės (EC 3.2.1.8) preparatas, kurio mažiausias aktyvumas 15 000  EPV/g (1)

                        Kieto pavidalo
                        --------------

                              Veikliosios medžiagos apibūdinimas

                        Iš Trichoderma reesei (BCCM/MUCL 49755) gauta endo-1,4-beta-ksilanazė (EC 3.2.1.8)
                        --------------

                              Analizės metodas

                            (2)

                        Endo-1,4-beta-ksilanazės aktyvumo kiekybinis nustatymas pašarų priede, premiksuose ir pašaruose:

                                    —

                                    kolorimetrinis metodas matuojant vandenyje tirpius dažus, endo-1,4-beta-ksilanazės atpalaiduotus iš su azurinu skersiniu ryšiu susietų kviečių arabinoksilano substratų.

                        Visų rūšių mėsiniai paukščiai, išskyrus mėsinius viščiukus
                        Dekoratyviniai paukščiai
                        Visų rūšių nujunkyti kiaulinių šeimos gyvūnai, išskyrus nujunkytus paršelius
                        Visų rūšių penimi kiaulinių šeimos gyvūnai, išskyrus penimas kiaules

                        -

                        1 500  EPU

                        -

                                    1.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.

                        2030 7 30

               (1)  Vienas endopentosanazės vienetas (EPV) atitinka fermento, kuris, esant pH 4,7 ir 50 °C, iš avižų lukštų ksilano atpalaiduoja 0,0083 μmol redukuojančių cukrų (ksilozės ekvivalentai) per minutę, kiekį.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: Komisijos įgyvendinimo reglamentas (ES) 2020/995 2020 m. liepos 9 d. dėl leidimo naudoti endo-1,4-beta-ksilanazės, gautos iš Aspergillus oryzae (DSM 26372), preparatą kaip laktuojančioms paršavedėms skirto pašaro priedą (leidimo turėtojas – bendrovė „DSM Nutritional Products Ltd.“, atstovaujama bendrovės „DSM Nutritional Products Sp. Z.o.o“) (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/84

         KOMISIJOS ĮGYVENDINIMO REGLAMENTAS (ES) 2020/995
         2020 m. liepos 9 d.
         dėl leidimo naudoti endo-1,4-beta-ksilanazės, gautos iš Aspergillus oryzae (DSM 26372), preparatą kaip laktuojančioms paršavedėms skirto pašaro priedą (leidimo turėtojas – bendrovė „DSM Nutritional Products Ltd.“, atstovaujama bendrovės „DSM Nutritional Products Sp. Z.o.o“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti endo-1,4-beta-ksilanazės, gautos iš Aspergillus oryzae (DSM 26372), preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti endo-1,4-beta-ksilanazės, gautos iš Aspergillus oryzae (DSM 26372), preparatą kaip laktuojančioms paršavedėms skirtą pašaro priedą, priskirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2019 m. liepos 3 d. nuomonėje (2) padarė išvadą, kad siūlomomis naudojimo sąlygomis endo-1,4-beta-ksilanazės, gautos iš Aspergillus oryzae (DSM 26372), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas yra laikomas kvėpavimo takus galinčia jautrinti medžiaga ir kad negalima daryti išvados dėl priedo galimo jautrinančio poveikio odai. Todėl reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai; Tarnyba taip pat padarė išvadą, kad endo-1,4-beta-ksilanazės, gautos iš Aspergillus oryzae (DSM 26372), preparatas turi poveikį mažinant tikrąjį laktuojančių paršavedžių su maistu gautos energijos praradimą su fekalijomis. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     endo-1,4-beta-ksilanazės, gautos iš Aspergillus oryzae (DSM 26372), preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą, kaip nustatyta priede.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019;17(8):5790.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai.

                        4a1607i

                        „DSM Nutritional Products Ltd“, atstovaujama bendrovės „DSM Nutritional products Sp. Z o.o.“

                        endo-1,4-beta-ksilanazė
                        (EC 3.2.1.8)

                           Priedo sudėtis

                        Endo-1,4-beta-ksilanazės (EC 3.2.1.8), gautos iš Aspergillus oryzae (DSM 26372), preparatas, kurio mažiausias aktyvumas:
                        kieto pavidalo: 1 000  FXU  (1)/g
                        skysčių: 650 FXU/ml

                           Veikliosios medžiagos apibūdinimas

                        Endo-1,4-beta-ksilanazė/EC 3.2.1.8, gauta iš Aspergillus oryzzae (DSM 26372)
                        Analizės metodas  (2)

                        Pašaro priede esančios endo-1,4-beta-ksilanazės, gautos iš Aspergillus oryzae (DSM 26372), kiekybiniam vertinimui atlikti:

                                    —

                                    kolorimetrinis metodas, matuojant dažytą junginį, gautą iš dinitrosalicilo rūgšties (DNSA) ir ksilosilo dalių, atpalaiduotų ksilanazei reaguojant su arabinoksilanu.

                              Premiksuose ir pašaruose esančios endo-1,4-beta-ksilanazės, gautos iš Aspergillus oryzae (DSM 26372), kiekybiniam vertinimui atlikti:

                                    —

                                    kolorimetrinis metodas matuojant vandenyje tirpius ksilanazės atpalaiduotus dažiklius iš dažytų avižų lukštų azo-ksilano.

                        Laktuojančios paršavedės

                        -

                        200 FXU

                        -

                                    1.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos tokiomis procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.

                        2030 7 30

               (1)  1 FXU – tai fermento kiekis, atpalaiduojantis 7,8 mikromolio redukuojančio cukraus (ksilozės ekvivalentais) per minutę iš azo-kviečių arabinoksilano, esant 6,0 pH ir 50 °C temperatūrai.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/997 2020 m. liepos 9 d. dėl leidimo naudoti skystą L-lizino bazę, L-lizino sulfatą ir techniškai gryną L-lizino monohidrochloridą kaip visų rūšių gyvūnams skirtus pašarų priedus (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/90

         KOMISIJOS ĮGYVENDINIMO REGLAMENTAS (ES) 2020/997
         2020 m. liepos 9 d.
         dėl leidimo naudoti skystą L-lizino bazę, L-lizino sulfatą ir techniškai gryną L-lizino monohidrochloridą kaip visų rūšių gyvūnams skirtus pašarų priedus
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnio 1 dalį buvo pateikti prašymai suteikti leidimą naudoti skystą L-lizino bazę (skystą) ir techniškai gryną L-lizino monohidrochloridą, kurie gauti iš Corynebacterium glutamicum NRRL-B-67439 arba Corynebacterium glutamicum NRRL B-67535, L-lizino sulfatą ir techniškai gryną L-lizino monohidrochloridą, gautus iš Corynebacterium glutamicum CGMCC 7.266, kaip visų rūšių gyvūnų maistinius pašarų priedus, skirtus naudoti pašaruose ir geriamajame vandenyje. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymai pateikti dėl leidimo naudoti skystą L-lizino bazę ir techniškai gryną L-lizino monohidrochloridą, gautus iš Corynebacterium glutamicum NRRL-B-67439 arba Corynebacterium glutamicum NRRL B-67535, ir L-lizino sulfatą bei techniškai gryną L-lizino monohidrochloridą, gautus iš Corynebacterium glutamicum CGMCC 7.266, kaip visų rūšių gyvūnų pašarų priedus, priskirtinus prie priedų kategorijos „maistiniai priedai ir funkcinės grupės „aminorūgštys, jų druskos ir analogai“;

                     (4)

                     Europos maisto saugos tarnyba (toliau – Tarnyba) 2019 m. spalio 7 d. (2) ir 2020 m. sausio 28 d. (3) nuomonėse padarė išvadą, kad pasiūlytomis naudojimo sąlygomis skysta L-lizino bazė ir techniškai grynas L-lizino monohidrochloridas, kurie gauti iš Corynebacterium glutamicum NRRL-B-67439 arba Corynebacterium glutamicum NRRL B-67535, L-lizino sulfatas ir techniškai grynas L-lizino monohidrochloridas, gauti iš Corynebacterium glutamicum CGMCC 7.266, nekelia nepageidaujamo poveikio gyvūnų sveikatai, vartotojų sveikatai ar aplinkai. Ji negalėjo padaryti išvados dėl galimo toksiškumo įkvepiant techniškai gryną L-lizino monohidrochloridą, gautą iš Corynebacterium glutamicum NRRL-B-67439 arba Corynebacterium glutamicum NRRL B-67535, ir numatė, kad skysta L-lizino bazė, gauta iš Corynebacterium glutamicum NRRL-B-67439 arba Corynebacterium glutamicum NRRL B-67535, ėsdina odą ir akis ir kelia pavojų įkvėpus. Dėl L-lizino sulfato ir techniškai gryno L-lizino monohidrochlorido, gauto iš Corynebacterium glutamicum CGMCC 7.266, Tarnyba negalėjo atmesti galimybės, kad priedai yra toksiški įkvėpus, dirgina odą ar akis arba gali jautrinti odą. Todėl reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad skysta L-lizino bazė ir techniškai grynas L-lizino monohidrochloridas, gauti iš Corynebacterium glutamicum NRRL-B-67439 arba Corynebacterium glutamicum NRRL B-67535 ir L-lizino sulfatas bei techniškai grynas L-lizino monohidrochloridas, gauti iš Corynebacterium glutamicum CGMCC 7.266, yra veiksmingi pagrindinės aminorūgšties L-lizino šaltiniai visų rūšių gyvūnams. Kad papildomas L-lizinas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje. Pirmiau minėtose nuomonėse Tarnyba nurodė ankstesnį teiginį dėl galimo aminorūgščių mitybos disbalanso, kai jos skiriamos su geriamuoju vandeniu. Tačiau Tarnyba nepasiūlė didžiausio leidžiamo papildomai naudojamo L-lizino kiekio. Taigi, kai L-lizinas papildomai naudojamas kaip aminorūgštis geriamajame vandenyje, priedo ir premiksų, kurių sudėtyje jo yra, etiketėje reikėtų pateikti perspėjimą, kad būtų atsižvelgiama į visų pagrindinių ir sąlyginai pagrindinių aminorūgščių šaltinius mityboje;

                     (5)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     skystos L-lizino bazės ir techniškai gryno L-lizino monohidrochlorido, gautų iš Corynebacterium glutamicum NRRL-B-67439 arba Corynebacterium glutamicum NRRL B-67535, ir L-lizino sulfato bei techniškai gryno L-lizino monohidrochlorido, gautų iš Corynebacterium glutamicum CGMCC 7.266, vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti šį priedą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytas medžiagas, priklausančias priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip pašarų priedus gyvūnų mityboje tame priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019;17(10):5886.

            (3)  EFSA Journal 2020;18(2): 6019

            PRIEDAS

                           Priedo identifikavimo numeris

                           Leidimo turėtojo pavadinimas

                           Priedas

                           Sudėtis, cheminė formulė, aprašymas, analizės metodas

                           Gyvūno rūšis arba kategorija

                           Didžiausias amžius

                           Mažiausias kiekis

                           Didžiausias kiekis

                           Kitos nuostatos

                           Leidimo galiojimo terminas

                           mg priedo/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: aminorūgštys, jų druskos ir analogai.

                        3c320

                        —

                        L-lizino bazės tirpalas

                           Priedo sudėtis:

                        L-lizino vandeninis tirpalas, kuriame yra ne mažiau kaip 50 % L-lizino.
                        -----------------

                           Veikliosios medžiagos apibūdinimas:

                        L-lizinas, gaunamas fermentuojant su Corynebacterium glutamicum NRRL-B-67439 arba

                           Corynebacterium glutamicum NRRL B-67535,
                        Cheminė formulė: NH2-(CH2)4-CH(NH2)-COOH
                        CAS numeris: 56-87-1
                        -----------------

                           Analizės metodai
                            (1):
                        Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS/FLD), EN ISO 17180.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                              Lizino kiekybinis nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD).

                        Visos rūšys

                        —

                        —

                        —

                                    1.

                                    Lizino kiekis nurodomas priedo etiketėje.

                                    2.

                                    L-lizino bazės tirpalą galima pateikti rinkai ir naudoti kaip priedą, kurį sudaro preparatas.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, ir rizikos odai bei akims. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų, odos ir akių apsaugos priemones.

                                    4.

                                    Priedas gali būti naudojamas ir su geriamuoju vandeniu.

                                    5.

                                    Nuorodos, pateikiamos priedo ir premiksų etiketėse: „Papildomai naudojant L-liziną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius, kad būtų išvengta disbalanso.“

                        2030 7 30

                        3c322

                        Techniškai grynas L-lizino monohidrochloridas

                           Priedo sudėtis:

                        L-lizino monohidrochlorido milteliai, kuriuose yra ne mažiau kaip 78 % L-lizino, o didžiausias drėgnis yra 1,5 %.
                        -----------------

                           Veikliosios medžiagos apibūdinimas:

                        L-lizino monohidrochloridas, gaunamas fermentuojant su

                           Corynebacterium glutamicum NRRL-B-67439 arba

                           Corynebacterium glutamicum NRRL B-67535, arba

                           Corynebacterium glutamicum CGMCC 7.266.
                        Cheminė formulė: NH2-(CH2)4-CH(NH2)-COOH
                        CAS numeris: 657-27-2

                           Analizės metodai1:

                        L-lizino monohidrochlorido nustatymas pašarų priede:

                                    —

                                    Maisto cheminių medžiagų kodekso skyrius, skirtas L-lizino monohidrochloridui.

                              Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS/FLD), EN ISO 17180.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                              Lizino kiekybinis nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), arba

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                        Visos rūšys

                        —

                        —

                        —

                                    1.

                                    Lizino kiekis nurodomas priedo etiketėje.

                                    2.

                                    Techniškai gryną L-lizino monohidrochloridą galima pateikti rinkai ir naudoti kaip priedą, kurį sudaro preparatas.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                    4.

                                    Priedas gali būti naudojamas ir su geriamuoju vandeniu.

                                    5.

                                    Nuorodos, pateikiamos priedo ir premiksų etiketėse: „Papildomai naudojant L-liziną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius, kad būtų išvengta disbalanso.“

                        2030 7 30

                        3c325

                        L-lizino sulfatas

                           Priedo sudėtis:

                        Granulės, kurių sudėtyje yra ne mažiau kaip 52 % L-lizino ir ne daugiau kaip 24 % sulfato.
                        -----------------

                           Veikliosios medžiagos apibūdinimas:

                        L-lizino sulfatas, gaunamas fermentuojant su Corynebacterium glutamicum CGMCC 7.266
                        Cheminė formulė: C12H28N4O4•H2SO4/[NH2-(CH2)4-CH(NH2)-COOH]2SO4

                        CAS numeris: 60343-69-3
                        -----------------

                           Analizės metodai1:

                        Lizino kiekybinis nustatymas pašarų priede ir premiksuose, kurių sudėtyje yra daugiau kaip 10 % lizino:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS/FLD), EN ISO 17180.

                              Sulfato nustatymas pašarų priede:

                                    —

                                    Europos farmakopėjos monografija 20301.

                              Lizino kiekybinis nustatymas premiksuose, kombinuotuosiuose pašaruose ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                              Lizino kiekybinis nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD).

                        Visos rūšys

                        —

                        —

                        10 000

                                    1.

                                    L-lizino kiekis nurodomas priedo etiketėje.

                                    2.

                                    L-lizino sulfatą galima pateikti rinkai ir naudoti kaip priedą, kurį sudaro preparatas.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                    4.

                                    Priedas gali būti naudojamas ir su geriamuoju vandeniu.

                                    5.

                                    Nuorodos, pateikiamos priedo ir premiksų etiketėse: „Papildomai naudojant L-liziną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius, kad būtų išvengta disbalanso.“

                        2030 7 30

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/998 2020 m. liepos 9 d. dėl leidimo naudoti astaksantin-dimetildisukcinatą kaip žuvų ir vėžiagyvių pašarų priedą atnaujinimo ir Reglamento (EB) Nr. 393/2008 panaikinimo (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/96

         KOMISIJOS ĮGYVENDINIMO REGLAMENTAS (ES) 2020/998
         2020 m. liepos 9 d.
         dėl leidimo naudoti astaksantin-dimetildisukcinatą kaip žuvų ir vėžiagyvių pašarų priedą atnaujinimo ir Reglamento (EB) Nr. 393/2008 panaikinimo
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     Komisijos reglamentu (EB) Nr. 393/2008 (2) astaksantino dimetildisukcinatą leista naudoti 10 metų kaip lašišų ir upėtakių pašarų priedą;

                     (3)

                     vadovaujantis Reglamento (EB) Nr. 1831/2003 14 straipsnio 1 dalimi, buvo pateiktas prašymas atnaujinti leidimą naudoti astaksantin-dimetildisukcinatą (priedo pavadinimas pakeistas iš astaksantino dimetildisukcinato galiojančiame leidime į astaksantin-dimetildisukcinatą, kuris yra teisingas pavadinimas šiam priedui įvardyti) kaip lašišų ir upėtakių pašarų priedą pagal naują paskirtį, kad leidimas naudoti šį priedą būtų išplėstas ir būtų leista jį naudoti visoms žuvims ir vėžiagyviams pagal reglamento 4 straipsnio 1 dalį, o esamos astaksantin-dimetildisukcinato naudojimo sąlygos būtų pakeistos netaikant amžiaus ar svorio ribojimų;

                     (4)

                     Europos maisto saugos tarnyba (toliau – Tarnyba) 2019 m. lapkričio 13 d. priimtoje nuomonėje (3) padarė išvadą, kad siūlomomis naudojimo sąlygomis astaksantin-dimetildisukcinatas nedaro nepageidaujamo poveikio gyvūnų sveikatai, žmonių sveikatai arba aplinkai. Ji taip pat padarė išvadą, kad nėra įrodymų, kuriais remiantis būtų galima persvarstyti ankstesnes išvadas dėl priedo naudotojų. Tikėtina, kad praktinėmis sąlygomis naudotojams nekils jokio pavojaus odai ar akims. Nesant toksikologinio tyrimo, neįmanoma nustatyti toksiškumo įkvėpus rizikos. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų sveikatai, įskaitant atvejus, kai priedas naudojamas kaip preparatas. Tarnyba taip pat padarė išvadą, kad astaksantin-dimetildisukcinatas veiksmingai prisideda prie gyvūninių maisto produktų dažymo. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;

                     (5)

                     astaksantin-dimetildisukcinato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                     (6)

                     dėl leidimo naudoti astaksantin-dimetildiskukcinatą kaip pašarų priedą atnaujinimo pagal šio reglamento priede nustatytas sąlygas Reglamentas (EB) Nr. 393/2008 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodyto preparato, priklausančio priedų kategorijai „jusliniai priedai“ ir funkcinei grupei „dažikliai: ii) medžiagos, kai jos sušeriamos gyvūnams, suteikia spalvų gyvūninės kilmės maistui“ leidimas naudoti visoms lašišų ir upėtakių rūšims yra atnaujinamas, o leidimo jį naudoti sąlygos pakeičiamos laikantis tame priede nustatytų sąlygų.

            2 straipsnis
            Reglamentas (EB) Nr. 393/2008 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2008 m. balandžio 30 d. Komisijos reglamentas (EB) Nr. 393/2008 dėl leidimo naudoti astaksantino dimetildisukcinatą kaip pašarų priedą (OL L 117, 2008 5 1, p. 20).

            (3)  EFSA Journal 2019; 17(12):5920

            PRIEDAS

                        Priedo identifikavimo numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg/kg visaverčio pašaro, kurio drėgnis yra 12 %

                           Kategorija: jusliniai priedai. Funkcinė grupė: dažikliai. ii) medžiagos, kurios, kai jos sušeriamos gyvūnams, suteikia spalvų gyvūninės kilmės maistui

                        2a165

                        Astaksantin-dimetildisukcinatas

                           Priedo sudėtis:

                        Astaksantin-dimetildisukcinatas
                        Trifenilfosfino oksidas (TPPO) ≤ 100 mg/kg
                        Dichlormetanas: ≤ 600 mg/kg

                           Veikliosios medžiagos apibūdinimas:

                        Astaksantin-dimetildisukcinatas
                        Cheminė formulė: C50H64O10

                        Kieto pavidalo, gaunama vykdant cheminę sintezę.
                        CAS numeris: 578006–46–9
                        Grynumo kriterijai
                        Astaksantin-dimetildisukcinatas (visi E, 9-Z ir 13-Z izomerai) ≥ 96 %
                        Kiti karotenoidai: ≤ 4 %

                           Analizės metodas
                            (1)

                        Astaksantin-dmetildisukcinato pašarų priede kiekybinis nustatymas:

                                    —

                                    spektrofotometrija (486 nm)

                              Astaksantin-dimetildisukcinato pašarų priede, premiksuose ir maisto produktuose kiekybinis nustatymas:

                                    —

                                    normalių fazių efektyvioji skysčių chromatografija su UV/VIS aptikimu (HPLC-UV/VIS)

                        Žuvys ir vėžiagyviai

                        -

                        -

                        138

                                    1.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Astaksantin-dimetildisukcinatas turi būti teikiamas rinkai ir naudojamas kaip priedas preparato forma.

                                    3.

                                    Jeigu astaksantin-dimetildisukcinatas yra sumaišytas su kantaksantinu ir kitais astaksantino šaltiniais, bendra mišinio koncentracija neturi viršyti 100 mg astaksantino ekvivalentų  (2)/kg visaverčio žuvų pašaro.

                                    4.

                                    Priedo ir premiksų naudotojams pašarų tvarkymo subjektai nustato darbo procedūras ir organizacines priemones, kad būtų išvengta galimo pavojaus, susijusio su jų naudojimu, įskaitant šių priedų riziką, kai jie yra preparato sudėtyje.. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.

                        2030 7 30

               (1)  https://ec.europa.eu/jrc/en/eurl/feed-additives/evaluation-reports

               (2)  1,38 mg astaksantin-dimetildisukcinato atitinka 1 mg astaksantino.